stanford-oval/wikipedia huggingface dataset:
Kultainen sarvi
Historia

Kultainen sarvi on syntynyt muinaisen joen suulle estuaarina.
Kreikkalaisen perimätiedon mukaan Kultaiselle sarvelle antoi sen kreikkalaisen nimen Byzantionin perustaja Byza Megaralainen äitinsä Keroessan mukaan. Lahti oli hyvä luonnonsatama, jonka niemi erotti Marmaranmerestä. Itä-Rooman valtakunnalla oli siellä laivaston päätukikohta, ja lahden rantoja pitkin rakennettiin muurit suojaamaan Konstantinopolia meritse tulevilta hyökkäyksiltä. Lahden suulle sen pohjoisrannalle rakennettiin puolustustarkoituksiin vanha Galatan torni. Neljännen ristiretken aikana vuonna 1204 torni käytännöllisesti katsoen tuhottiin, mutta genovalaiset rakensivat sen läheisyyteen vuonna 1348 nykyisen Galatan tornin, jonka alkuperäinen nimi oli Christea Turris (Kristuksen torni).
Kolme kertaa puolustusjärjestelmä murrettiin tai kierrettiin. Ensimmäisen kerran 900-luvulla kiovalaiset hinasivat sotalaivansa Bosporilta maitse Kultaiseen sarveen. Bysanttilaiset kuitenkin voittivat heidät kreikkalaisen tulen avulla. Vuonna 1204 neljännen ristiretken aikana venetsialaiset mursivat puolustusjärjestelmän. Vuonna 1453 Osmanien sulttaani Mehmed II, joka ensin yritti onnistumatta murtaa puolustusketjun, kiersi sen myöhemmin kuten aikoinaan kiovalaiset ja onnistui täten lopulta valloittamaan Konstantinopolin lännestä käsin.
Tämän valloituksen jälkeen Konstantinopolin kreikkalaiset, juutalaiset, italialaiset kauppiaat ja muutkin, jotka eivät olleet muslimeja, asettuivat vähitellen asumaan Kultaisen sarven rannalla sijaitseviin Fanarin ja Balatin kaupunginosiin. Nykyisin lahden molemmilla rannoilla on tiheää asutusta ja myös puistoja. Sen rannalla sijaitsevat myös Istanbulin kauppakamari sekä islamilainen, juutalainen ja kristillinen hautausmaa. Lahden yli johtavat lähellä sen suuta Galatan silta ja kauempana siitä Atatürkin silta ja Haliçin silta. 1980-luvulle saakka Kultainen sarvi oli pahasti saastunut teollisuusjätevesien vuoksi, mutta myöhemmin se on puhdistunut. Sen rannoista on kauniiden näköalojen ja historian vuoksi tullut suosittu turistikohde.
Leonardo da Vincin silta

Vuonna 1502 Leonardo da Vinci laati sulttaani Bayezid II:n toimeksiannosta piirustukset 240 metriä pitkän sillan rakentamiseksi Kultaisen sarven yli. Suunnitelma on nykyaikana herätetty henkiin, kun Norjan Åsiin rakennettiin hänen suunnittelemansa kaltainen silta osana Vebjørn Sandin da Vinci -projektia.
Myös Istanbulissa suunnitelma on herätty henkiin. Asia on ollut vireillä vuodesta 1999 lähtien, ja 17. toukokuuta 2006 Turkin pääministeri Recep Tayyip Erdoğan ja Istanbulin pormestari Kadir Topbas päättivät rakentaa sillan. Viisi vuosisataa piirustusten laatimisen jälkeen siitä tulee ensimmäinen Leonardo da Vincin suunnittelema rakennusprojekti, joka todella toteutetaan suunnitellulla paikallaan. Rakennustöitä tulee johtamaan turkkilainen arkkitehti Bülent Güngör, joka on suunnitellut myös eräiden historiallisten palatsien kunnostustyöt. Sillasta tulee tarkalleen da Vincin suunnitelman mukainen, 240 metriä pitkä, 8 metriä leveä ja 24 metriä korkea.
Konstantinopolin kartta bysanttilaiselta ajalta, kaupungin pohjoispuolella Kultainen sarvi
Näkymä Kultaisen sarven yli Karaköystä katsottuna, taustalla Süleymaniyen moskeija
Simon Bengtsson

| Henkilötiedot |
| --- | --- | --- | --- |
Koko nimi: Erik Simon Bengtsson
Syntymäaika: 23. huhtikuuta 2001 (ikä 23)
Syntymäpaikka: Helsingborg, Norja
Pelipaikka: puolustaja
Pituus: 177 cm
Seura
Seura: AC Oulu
Junioriseurat
-2022: Helsingborgs IF
Seurat
| Vuodet | Seura | O | (M) |
| 2022- | Helsingborgs IF | 29 | (1) |
| 2024 | → AC Oulu | 12 | (0) |
Maajoukkue
|  | Ruotsi U15 |  | () |
|  | Ruotsi U19 |  | () |
 Seurajoukkueuran tilastot kattavat vain kansalliset sarjat, päivitetty 14. lokakuuta 2024.  Maajoukkueuran tilastot päivitetty 14. lokakuuta 2024.
Erik Simon Bengtsson (s. 23. huhtikuuta 2004, Ruotsi) on ruotsalainen jalkapalloilija, joka pelaa lainasopimuksella puolustajana Veikkausliigaa AC Oulussa.
Simon Bengtsson pelasi kotiseutunsa Helsingborgs IF:n juniorijoukkueissa ja jatkoi vuonna 2022 Helsingborgs IF:n ykkösjoukkueessa pelaten ensimäisen Allsvenskan-ottelunsa 23. lokakuuta 2022 vastustajana Degerfors IF. Hän pelasi kauden aikana kaikkiaan kolme Allsvenskan-ottelua. Seuraavaksi kaudeksi Helsingborgs IF putosi Allsvenskanista Superettaniin, jolloin Bengtsson varmisti pelipaikkansa seuran avauskokoonpanossa.
Kaudella 2024 hän siirtyi lainasopimuksella Suomen Veikkausliigan AC Ouluun, jossa hän pelasi 12 Veikkausliigaottelua AC Oulun puolustuksessa.
Hetta–Pallas-vaellusreitti

Tunturimaisema Pyhäkerolta etelään. Vaellusreitin suosion takia polku on kulunut selkeästi erottuvaksi poluksi.
Hetta–Pallas-vaellusreitti on Pallas-Yllästunturin kansallispuistoon kuuluva vuonna 1934 merkattu vaellusreitti. Vaellusreitti on 55 kilometriä ja Hetta-Pallas hiihtoreitti 53–60 kilometriä pitkä. Vaellusreitti kulkee tunturijonoa myöden huiputtaenselvennä matkalla useita tuntureita. Tunturien välillä laskeudutaan kuruihin. Reitti on merkitty puisilla nuolitolpilla. Hiihtoreitti kulkee pääasiassa alavemmilla ja suojaisemmilla mailla, välillä Sioskuru-Hannukuru ja Nammalakurun kohdalla hiihtoreitti kulkee avotunturissa.
Reittiselostus

Vaellusreitin voi kulkea joko Enontekiön Hetasta Pallastunturin luontokeskukseen tai päinvastoin. Reitin varrella on kuusi autiotupaa, useita kotia, sekä Hannukurun erämaasauna. Tuvilla on vesipaikka. Luonnonvedet ovat pitkälti juomakelpoisia.
Reitti kuljetaan useimmiten neljässä päivässä autiotuvalta toiselle: Hetasta Sioskuruun 15 kilometriä sisältäen venekyydin, Sioskurusta Hannukuruun 12 kilometriä, Hannukurusta Nammalakuruun 13 kilometriä ja Nammalakurusta Pallakselle 13 kilometriä. Päivämatkat eivät ole pitkiä, mutta nousua ja laskua on melko paljon.
Reittiselostus > Hetta–Pyhäkero (6,4 km)

Heti reitin alussa ylitetään Ounasjärvi veneellä. Hetta–Pyhäkero-välillä maasto on mäntykangasta, eikä reitti nouse vielä tunturiin. Ounastunturien Pyhäkeron juurella on ensimmäinen autiotupa.
Reittiselostus > Pyhäkero–Sioskuru (8 km)

Pyhäkeron autiotuvalta noustaan ylös Ounastunturien Pyhäkerolle, jossa näköala avartuu ja näkee tunturiketjun ja -reitin Pallakselle asti. Pyhäkerolta laskeudutaan Sioskuruun, jossa on autio- ja varaustupa.
Reittiselostus > Sioskuru–Hannukuru (noin 12,2 km)

Sioskurusta noustaan takaisin tunturiylängölle. Muutaman kilometrin jälkeen on mahdollista poiketa itään Tappurin autiotuvalle reilun kilometrin päähän. Normaali reitti jatkuu etelään tunturijonoa myöten Pahakuruun. Sioskuru–Pahakuru-välin reitti kulkee Marastojoen ja neljän vaaran yli. Nimestään huolimatta nämä vaarat ovat käytännössä tuntureita. Rouvivaaran etelärinteeltä aukeaa avara näköala tunturiylängölle Rouvivuoman yli Pallastuntureille.
Tappurin tuvalta lähtee reitti sekä Pahakuruun että Hietajärven kautta Ketomellan pysäköintialueelle 957-tien varteen.
Puolentoista kilometrin matka Pahakurulta Hannunkurulle kulkee pääosin tasaisella kankaalla. Hannunkurussa on autio- ja varaustuvan lisäksi kota ja sauna.
Reittiselostus > Hannukuru–Montelli–Nammalakuru (13,7 km)

Hannukurusta noustaan laakealle Suastunturille. Sieltä laskeudutaan Suoskuruun, jossa on kota. Suoskurusta reitti nousee verrattain paljon Lumikerolle. Huipun eteläpuolella Lumikurussa kuljetaan poroaidassa olevan portin läpi. Poroaidan jälkeen sivutaan Vuontiskeroa ja saavutaan Montellin kodalle. Montellin kodalta Nammalakurun autio- ja varaustuvalle on 1,2 kilometriä. Pikkuvaaroilta aukeaa näköala Nammalakuruun ja pyöreälakisille Pallastuntureille.
Reittiselostus > Nammalakuru–Pallas (13 km)

Nammalakurusta reitti kulkee Jäkäläkeron länsirinnettä Rihmakurun kodalle. Kodalta alkaa viimeinen pitkä nousu Taivaskeron satulaan niin rakkakivikkoa kuin tunturiniittyä pitkin. Satulasta laskeudutaan Pyhäkeron länsirinnettä Vatikuruun ja Pallakselle. Satulasta voi käydä Pallastuntureiden korkeimmalla huipulla Taivaskerolla 807 metrissä.
Aiheesta muualla

Kuvia tai muita tiedostoja aiheesta Hetta–Pallas-vaellusreitti Wikimedia Commonsissa
Sioskurun autio- ja varaustupa
Tunturi Sioskuru–Pahakuru-välillä
Montellin maja on Hetta–Pallas-vaellusreitin varrella. Tupa on nimetty Justus Elias Montell'in mukaan. Alkuperäinen v. 1907 maja tuhottiin sodan aikana 1944 ja tilalle rakennettiin samanlainen 1946. Montellin majan lähellä on retkeilijöiden käyttöön tarkoitettu kota. Montellin maja on nykyään yleisöltä suljettu.
Boris Pasternak

| Boris Pasternak> Борис Леонидович Пастернак |
| --- | --- |
 Pasternak vuonna 1959.
Henkilötiedot
Syntynyt: 10. helmikuuta (29. tammikuuta) 1890 Moskova, Venäjän keisarikunta
Kuollut: 30. toukokuuta 1960 (70 vuotta) Peredelkino, Neuvostoliitto
Ammatti:  kirjailija
Kirjailija
 Nimikirjoitus
Palkinnot
  Nobelin kirjallisuuspalkinto 
Aiheesta muualla
Löydä lisää kirjailijoitaKirjallisuuden teemasivulta
‎Boris Leonidovitš Pasternak (ven. Бори́с Леони́дович Пастерна́к: 10. helmikuuta (J: 29. tammikuuta) 1890 Moskova – 30. toukokuuta 1960 Peredelkino) oli venäjänjuutalainen runoilija ja prosaisti. Pasternak tunnetaan lännessä parhaiten romaanista Tohtori Živago (1957). Venäjällä häntä pidetään ennen kaikkea runoilijana.
Elämä ja tuotanto

Pasternak tunnetaan lännessä parhaiten monumentaalisesta ja traagisesta Neuvostoliittoa käsittelevästä romaanista Tohtori Živago, joka julkaistiin ensimmäisen kerran Italiassa vuonna 1957. Venäjällä hänet tunnetaan ennen kaikkea juhlittuna runoilijana. Hän on yksi neljästä Josif Stalinin ajan johtavasta runoilijasta, muiden ollessa Anna Ahmatova, Marina Tsvetajeva ja Osip Mandelstam.
Pasternakin perhe oli juutalainen. Isä oli Moskovan taidemaalauskoulun professori, ja äiti oli kuuluisa konserttipianisti. Pasternak kasvoi kansainvälisessä ilmapiirissä, kotona vierailivat muun muassa pianisti ja säveltäjä Sergei Rahmaninov, runoilija Rainer Maria Rilke ja kirjailija Leo Tolstoi.
Pasternak opiskeli filosofiaa Marburgin yliopistossa Saksassa Hermann Cohenin oppilaana. Hän palasi Moskovaan vuonna 1914 ja julkaisi ensimmäisen runokokoelmansa tuona vuonna. Ensimmäisen maailmansodan aikana hän opetti ja työskenteli Uralilla sijainneessa kemiantehtaassa. Vuoden 1917 Venäjän vallankumouksen jälkeen Pasternakin maine runoilijana kasvoi.
Hän joutui neuvostoliittolaisten viranomaisten epäsuosioon 1930- ja 1940-luvuilla ja oli syytettynä subjektiivisuudesta ja estetismistä. Poliittisten runojen sijasta Pasternak kirjoitti henkilökohtaisia runoja, mikä viranomaisten silmissä oli poliittinen kannanotto. Hänen onnistui kuitenkin välttää vankileirit. Hämärän peittoon on jäänyt syy, miksi Stalin suosi Pasternakia.
Pasternakille myönnettiin Nobelin kirjallisuuspalkinto vuonna 1958, mutta hän joutui luopumaan palkinnon vastaanottamisesta, koska ei olisi voinut palata takaisin Tukholmasta Neuvostoliittoon, mikäli hän matkustaisi Ruotsiin vastaanottamaan palkinnon. Literaturnaja gazeta tuomitsi palkinnon myöntämisen Pasternakille vihamieliseksi teoksi Neuvostoliittoa kohtaan. Pasternak erotettiin myös Neuvostoliiton kirjailijaliitosta viisi päivää Nobel-palkinnon myöntämisen jälkeen.
Tohtori Živagossa esiintyneen kommunistisen hallinnon arvostelun vuoksi hän joutui Neuvostoliitossa vainon kohteeksi koko loppuelämänsä ajaksi. Italiankielinen käännös ilmestyi vuonna 1957 ja CIA:n junailema alkuteos vuonna 1958. Neuvostoliitossa teos julkaistiin vasta hänen kuolemansa jälkeen vuonna 1987.
David Leanin ohjaama elokuva Tohtori Živago valmistui vuonna 1965. Sen käsikirjoituksen laati Pasternakin romaanin pohjalta Robert Bolt.
Suomennetut teokset > Proosa

Tohtori Živago.  ((Doktor Živago, 1957.) Suomentanut Juhani Konkka. Runot suomentaneet Helvi Juvonen ja Arvo Turtiainen. Keltainen kirjasto 20)  Helsinki:  Tammi, 1958.
Viimeinen kesä. Novelleja ja omaelämäkerrallista.  (Suomentanut Ulla-Liisa Heino. Keltainen kirjasto 25)  Helsinki:  Tammi, 1959.  – Sis. Turvakirja.
Suomennetut teokset > Runot

Tohtori Živagon runot.  (Suomentaneet Helvi Juvonen ja Arvo Turtiainen)  Helsinki:  Tammi, 1958.
Sisareni, elämä.  (Valikoinut ja suomentanut Marja-Leena Mikkola)  Helsinki:  Tammi, 2003.  ISBN 951-31-2459-2.
Runosuomennoksia antologioissa: Venäjän runotar.  Helsinki:  Otava, 1946. Neuvostolyriikkaa 3.  Helsinki:  Tammi, 1978.  ISBN 951-30-3973-0.
Suomennetut teokset > Muut

Taiteesta. Kirjeitä vuosilta 1907–1960.  (Kirjeet on koottu Jevgeni ja Jelena Pasternakin toimittamasta essee- ja kirjevalikoimasta Ob iskusstve. Suomentanut Marja-Leena Jaakkola)  Helsinki:  Taifuuni, 1996.  ISBN 951-581-049-3.
Muita tekstejä antologiassa Neuvostoproosaa I.
Aiheesta muualla

Kuvia tai muita tiedostoja aiheesta Boris Pasternak Wikimedia Commonsissa
Sitaatteja aiheesta Boris Pasternak Wikisitaateissa
Pasternak vuonna 1908.
Wyndham Worldwide

| Wyndham Worldwide |
| --- | --- |

Yritysmuoto:  pörssiyhtiö
Osake:  NYSE: WYN
ISIN:  US98310W1080
Perustettu:  1981 (Wyndham Hotel Corporation), 2006 (eriytettiin Cendant Corporationista)
Perustaja:  Trammell Crow
Kotipaikka:  Parsippany-Troy Hills, New Jersey, USA
Toiminta-alue:  maailmanlaajuinen
Toimiala:  hotellitoiminta
Liikevaihto:  5 miljardia USD (2013)
Tytäryhtiöt:  Wyndham Hotels & Resorts, RCI
Kotisivu:  www.wyndhamworldwide.com
Infobox OKVirheellinen NIMI-arvo: 
Wyndham Worldwide on New Yorkin pörssissä noteerattu yhdysvaltalainen holdingyhtiö, joka operoi maailmanlaajuisesti kymmeniä hotelliketjuja ja kuuluu liikevaihdoltaan maailman kymmenen suurimman hotelliketjun joukkoon. Kiinteistöjen määrällä mitattuna yhtiö on maailman suurin hotellialan yritys. Sen omistamien tytäryhtiöiden hallussa on 15 hotelliketju- ja loma-asuntobrändiä, joita se operoi franchising-periaatteella. Niitä ovat muun muassa Days Inn, Howard Johnson’s, Ramada, Super 8 ja Travelodge, loma-asuntovuokrauspalvelu Novasol ja lomaosakeketju RCI. Huoneiden määrällä mitattuna Wyndham Worldwide oli 645 423 huoneellaan vuonna 2014 maailman neljänneksi suurin hotelliyhtiö.
Wyndham Worldwide sai alkunsa vuonna 1981 Texasin osavaltion Dallasista jossa kiinteistösijoittaja Trammell Crow perusti yhtiön nimellä Wyndham Hotel Corporation.
Wyndham Hotels & Resorts

Suurin Wyndham Worldwiden tytäryhtiöistä on Wyndham Hotels & Resorts, joka oli hotellien määrällä mitattuna vuonna 2015 maailman suurin hotelliyhtiö 7 645 hotellillaan.
Wyndham Vacation Ownership

Floridan Orlandossa päämajaansa pitävä Wyndham Vacation Ownership on maailman suurimpia lomaosakeyrityksiä, joka operoi noin 203 kohdetta ja niissä yhteensä 25 tuhatta yksittäistä lomahuoneistoa. Pohjois-Amerikassa, Karibianmerellä ja eteläisellä Tyynellämerellä sijaitsevien lomaosakkeiden omistajia on yhteensä noin 925 000.
Wyndham Destination Network

Vuoteen 2016 saakka nimellä Wyndham Exchange and Rentals tunnettu Wyndham Destination Network operoi 110 000 lomaosaketta yli sadassa maassa. Siihen kuuluvat muun muassa RCI ja alun perin tanskalainen Novasol.
Tietomurtoskandaali

Yhdysvaltojen Federal Trade Commission haastoi vuonna 2012 Wyndham Worldwiden oikeuteen, kun yrityksen tietojärjestelmistä oli varastettu vuosina 2008 ja 2009 kolmessa eri tietomurrossa 619 000 kuluttajan tiedot. Tietojen avulla tehtiin rikollisia veloituksia ainakin 10,6 miljoonan dollarin arvosta. Wyndham Worldwide yritti kiistää FTC:n oikeuden haastaa yritystä oikeuteen, mutta hävisi.
Aiheesta muualla

Wikimedia Commonsissa on kuvia tai muita tiedostoja aiheesta .
www.wyndhamworldwide.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Wyndham Worldwide & en:Wyndham Hotels & Resorts
Days Inn on eräs Wyndham Worldwiden brändeistä.
Wyndham Worldwiden hotelleja on myös Wyndhamin brändinimellä.
Käännös suomeksi
Suga

| Suga> Min Yoon-gi (민윤기) |
| --- | --- |
 Suga Valkoisessa talossa toukokuussa 2022
Henkilötiedot
Syntynyt: 9. maaliskuuta 1993 (ikä 31) Daegu, Korean tasavalta
Ammatti:  rap-artisti, lauluntekijä, tuottaja
Muusikko
Taiteilijanimi:  Suga, Agust D
Aktiivisena:  2013-
Tyylilajit:  K-pop ja Korean hip hop (käännä suomeksi) 
Soittimet:  piano, kitara
Yhtyeet:  BTS
Levy-yhtiöt:  Hybe Corporation 
 Nimikirjoitus
Aiheesta muualla
ibighit.com/bts/eng/discography/suga
  [ Muokkaa Wikidatassa ] [ ohje ]  
Suga tai Agust D (oik. Min Yoon-gi (hangul: 민윤기; s. 9. maaliskuuta 1993, Daegu, Korean tasavalta) on eteläkorealainen rap-artisti, lauluntekijä ja tuottaja. Parhaiten hänet tunnetaan poikabändi BTS:n jäsenenä, mutta hän on julkaissut myös soolo-mixtapet Agust D (2016) ja D-2 (2020). Tuottajana hänen nimissään on yli 70 kappaletta, joihin sisältyy myös laulaja Suranin kappale "Wine". Kappale voitti vuoden parhaan soul/R&B -kappaleen palkinnon Melon Music Awardseilla vuonna 2017.
Varhaiset vaiheet

Min Yoon-gi syntyi 9. maaliskuuta 1993 Daegussa, Korean tasavallassa, hyvin pienituloiseen perheeseen. Hänellä on vanhempi veli nimeltä Min Geumjae, joka tunnetaan myös nimellä Min Junki. Min kiinnostui musiikin tuottamisesta hyvin nuorena ja alkoi harjoitella sanoittamista ja MIDI-järjestelmän käyttöä 13-vuotiaana. Ollessaan 17-vuotias hän työskenteli osa-aikaisesti levytysstudiossa, jolloin hän myös aloitti aktiivisesti säveltämisen, räppäämisen ja esiintymisen. Ennen varsinaista levytyssopimusta hän esiintyi underground-räppärinä käyttäen nimeä Gloss, joka on englanninkielinen käännös hänen etunimestään Yoon-gi. Hän myös sävelsi musiikkia rapryhmälle nimeltä D-Town. Minin vanhemmat eivät tuolloin vielä tukeneet poikansa uravalintaa, ja teini-ikäinen Yoon-gi riiteli paljon perheensä kanssa.
Min muutti Souliin edistääkseen uraansa tuottajana ja työskenteli polkupyörälähettinä ennen BTS:n debyyttiä. Lähetin työssään hän joutui kerran vakavaan auto-onnettomuuteen, jossa hän loukkasi pahasti hartiansa. Hän ei uskaltanut ensin kertoa asiasta levy-yhtiö Big Hit Entertainmentille sillä uskoi saavansa potkut harjoittelijan paikastaan, mutta lopulta hänen oli pakko ottaa asia puheeksi. Tuolloin Min ei olisi itsekään enää jaksanut jatkaa, mutta levy-yhtiö kannusti häntä jäämään ja tuki häntä myös taloudellisesti maksaen hänen lukukausimaksunsa.
Ura

Rap-artistina Min tunnetaan nopeasta ja toisinaan aggressiivisesta tyylistään, jota hän kappaleissaan kutsuu nimellä tongue technology.
Ura > BTS

Min hakeutui levy-yhtiö Big Hit Entertainmentiin alun perin tuottajaksi. Hän oli yhtiössä kolme vuotta harjoittelijana BTS:n kahden muun räppärin, Kim Nam-joonin ja Jung Ho-seokin, kanssa ennen BTS:n varsinaista debyyttiä vuonna 2013. Yhtyeen jäsenenä Min käyttää artistinimeä Suga, joka juontuu hänen koripalloharrastuksestaan ja termistä "syuting gardeu" eli heittävä takamies.
Sugan rooli BTS:ssä on räppäri, minkä lisäksi hän sanoittaa ja tuottaa yhtyeelle kappaleita. BTS:n alkuaikoina Suga sai yhtyeen toisen jäsenen Kim Nam-joonin tavoin paljon kritiikkiä eteläkorealaiselta rap-yhteisöltä, sillä k-pop-yhtyeeseen liittyminen nähtiin hip hopin hylkäämisenä.
BTS:n albumeilla Suga soolokappaleita ovat muun muassa "Trivia 轉: Seesaw", "First Love" ja ”Interlude: Shadow".
Ura > Agust D

Sooloartistina Min esiintyy alter egolla Agust D, ja hän julkaisi ensimmäisen soolo-mixtapensa vuonna 2016. Agust D -niminen mixtape otettiin hyvin vastaan, ja yhdysvaltalainen Fuse TV nimesi sen 20 parhaan mixtapen joukkoon vuonna 2016. Soolokappaleissaan Min käsittelee muun muassa mielenterveysongelmiaan ja tuntemuksiaan liittyen menestykseen. Agust D:n tyyli on kaiken kaikkiaan synkempi ja aggressiivisempi kuin BTS:n Sugan.
Vuonna 2020 Min julkaisi toisen mixtapen, ja se kantoi nimeä D-2. Mixtape menestyi hyvin saavuttaen 11. sijan listalla Billboard 200, minkä lisäksi albumin kappale "Daechwita" kipusi listalle Hot 100.
Nimi Agust D on oikealta luettuna DT Suga. Kirjainyhdistelmä DT viittaa Minin kotikaupunkiin Daeguun eli "D-Towniin".
Ura > Tuottajana

Min tuottaa musiikkia paitsi itselleen ja BTS:lle myös muille artisteille. Hänen tunnetuin toiselle artistille tekemänsä kappale on eteläkorealaisen Suranin "Wine", joka voitti vuoden parhaan soul/R&B -kappaleen palkinnon Melon Music Awardseilla vuonna 2017.
Min tunnetaan kunnianhimoisena ja aikaansaavana tuottajana, ja hän työskentelee omassa studiossaan nimeltä GENIUS LAB. Hänen instrumenttinsa on piano.
Yksityiselämä

Introverttinä tunnettu Suga on kertonut sekä haastatteluissa että kappaleissaan varsin avoimesti masennuksestaan ja ahdistuksestaan. Hän on myös todennut haastattelussa, että halusi aina olla rikas ja menestynyt muttei koskaan julkisuuden henkilö. Televisio-ohjelmassa BTS Comeback Show Suga kertoi, kuinka hän ennen BTS:n debyyttiä eli köyhyydessä ja joutui esimerkiksi valitsemaan bussilipun ja aterian ostamisen välillä. Musiikkia tuottaessaan häntä saatettiin huijata, eli hänelle ei maksettu hänen tekemästään kappaleesta. Mielenterveysongelmien käsittelyn lisäksi Suga on ottanut kantaa HLBT-ryhmien oikeuksien puolesta.
Vuonna 2016 Suga joutui leikkaukseen loukattuaan korvansa kaatumisen yhteydessä, ja hän oli jonkin aikaa sivussa BTS:n esiintymisistä. Sittemmin hän on toipunut kokonaan.
Vuonna 2020 Suga joutui jälleen leikkaukseen vanhan olkapäävamman takia ja joutui olemaan sivussa esiintymisistä. Hän kuitenkin esiintyi BTS:n mukana hologrammina bändin esiintyessä Mnet Asian Music Awardsissa joulukuussa 2020. Sittemmin Suga on päässyt palaamaan kokoonpanoon.
Suga on ylpeä taustastaan ja viittaa usein kappaleissaan synnyinkaupunkiinsa Daeguun. Hänellä on koira nimeltä Min Holly.
Suga esiintymässä vuonna 2013
Branle

Alfred Dartiguenave, Branle d'Ossau, 1855–1856.
Branle eli bransle (< ransk. branler, heiluttaa) on yhteisnimitys ryhmälle 1500-luvulla suosittuja kansantansseja. Se on alkuaan kansanomainen tasajakoinen piiritanssi 1000-luvun Ranskan Provencesta. 1500-luvulla sitä tanssittiin usein tanssisarjana, jossa oli eritempoisia branleja kuten hidas-nopea-hidas. Tanssin eräs muunnelma oli soihtutanssi branle de la torche, joka oli suosittu häätanssi hoveissa. Sitä tanssittiin myöhemmillä vuosisadoilla muissakin hovijuhlissa. Branle on ollut myös yleinen osa soitinmusiikin tanssisarjoissa.
Pierre Kalulu

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Pierre Kazeye Rommel Kalulu Kyatengwa
Syntymäaika: 5. kesäkuuta 2000 (ikä 24)
Syntymäpaikka: Lyon, Ranska
Pelipaikka: puolustaja
Pituus: 182 cm
Lempinimi: Pierino
Seura
Seura: Juventus
Pelinumero: 15
Junioriseurat
2008–2010: AS Saint-Priest
2010–2018: Olympique Lyon
Seurat
| Vuodet | Seura | O | (M) |
| 2020– |  Olympique Lyon B | 36 | (0) |
| 2020– |  AC Milan | 84 | (3) |
| 2024– | →  Juventus (laina) | 1 | (0) |
Maajoukkue
| 2018– |  Ranska U18 | 5 | (0) |
| 2018– |  Ranska U19 | 12 | (0) |
| 2019– |  Ranska U20 | 3 | (0) |
| 2021– |  Ranska U21 | 19 | (2) |
| 2021– |  Ranska U23 | 4 | (0) |
 Seurajoukkueuran tilastot kattavat vain kansalliset sarjat, päivitetty 28. elokuuta 2024.  Maajoukkueuran tilastot päivitetty 28. elokuuta 2024.
Pierre Kazeye Rommel Kalulu Kyatengwa (s. 5. kesäkuuta 2000 Lyon, Ranska) on ranskalais-kinshasankongolainen jalkapalloilija, joka pelaa oikeana laitapuolustajana ja keskuspuolustajana eli topparina. Hän edustaa Serie A:ssa pelaavaa Juventusta lainalla saman liigan AC Milanista, jossa hän on voittanut kertaalleen Serie A:n mestaruuden.
Kalulu on pelannut myös useissa Ranskan ikäkausimaajoukkueissa. Tokion olympialaisissa hän oli Ranskan joukkueessa, ja alle 21-vuotiaiden maajoukkueen mukana hän on ollut kahdesti ikäluokan EM-kilpailuissa.
Seurajoukkueura > Olympique Lyonnais

Kalulu siirtyi vuonna 2010 Saint-Priestista Lyonin junioriakatemiaan. Vuonna 2018 hän siirtyi Lyonin reservijoukkueeseen. Helmikuussa 2020 hänet kutsuttiin Ligue 1:n otteluun Amiensia vastaan, mutta hän ei pelannut ottelussa.